**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par paliatīvās aprūpes mobilās komandas pakalpojumu pacienta dzīvesvietā**

**sniegšanu un apmaksu**

\_\_\_\_\_\_\_\_, *Datums skatāms laika zīmogā*

**Nacionālais veselības dienests** (turpmāk – Dienests), kuru saskaņā ar \_\_\_\_\_\_\_\_\_ pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses,

**Labklājības ministrija** (turpmāk - Ministrija), kuru saskaņā ar Labklājības ministra 2023. gada 17.novembra rīkojumu Nr. 23.1-1-01/643 *“Par valsts sekretāra pienākumu izpildi”* pārstāv valsts sekretāra vietniece Diāna Jakaite, no otras puses, un

\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), kuru saskaņā ar \_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ , no trešās puses,

katrs atsevišķi - Līdzējs, kopā – Līdzēji, saskaņā ar Ministru kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 5.3 punktu veiktās pakalpojumu sniedzēju atlases procedūras rezultātiem pakalpojuma “Paliatīvās aprūpes mobilās komandas pakalpojumi pacienta dzīvesvietā” sniegšanai Latvijas teritorijā no 2024. gada 1. janvāra noslēdz šo līgumu (turpmāk – Līgums) par sekojošo:

1. **LĪGUMA PRIEKŠMETS**
   1. Izpildītājs apņemas Līguma darbības laikā sniegt paliatīvās aprūpes mobilās komandas pakalpojumu pacientam dzīvesvietā saskaņā ar normatīvajiem aktiem un ar Dienesta 2023. gada 27. oktobra rīkojumu Nr. 16-2/298/2023 apstiprinātā atlases nolikuma prasībām (turpmāk – Pakalpojums), kuram saskaņā ar Latvijas Republikā saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātas šādas Pakalpojuma komponentes (turpmāk - Pakalpojuma daļas):
      1. veselības aprūpes pakalpojumus;
      2. sociālās aprūpes, tehnisko palīglīdzekļu un psihosociālās rehabilitācijas pakalpojumus (turpmāk – Sociālais pakalpojums).
   2. Dienests apņemas veikt samaksu par Līguma ietvaros sniegtajiem veselības aprūpes pakalpojumiem saskaņā ar normatīvajiem aktiem, Līgumu, Līguma izpildei saistošajām kārtībām, kas publicētas Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti” > “Paliatīvās aprūpes mobilās komandas pakalpojumi pacienta dzīvesvietā” un pakalpojumu tarifiem, kas publicēti Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” > “Pakalpojumu tarifi” (turpmāk - manipulāciju saraksts).
   3. Ministrija apņemas veikt samaksu par Līguma ietvaros sniegto Sociālo pakalpojumu saskaņā ar normatīvajiem aktiem un Līguma nosacījumiem, ja Sociālais pakalpojums sniegts atbilstoši Līguma un tā pielikumu noteikumiem.
   4. Dienests piešķir Izpildītājam īpašas tiesības (atbilstoši Komercdarbības atbalsta kontroles likumam) sniegt valsts apmaksāto Pakalpojumu \_\_\_\_\_\_\_\_\_\_\_(norāda teritoriju atbilstoši atlases pieteikumā norādītajam).
2. **LĪDZĒJU TIESĪBAS UN PIENĀKUMI**
   1. Dienests:
      1. katru gadu atbilstoši normatīvajiem aktiem aprēķina plānoto finansējuma apjomu, kas paredzēts Pakalpojumā ietilpstošo veselības aprūpes pakalpojumu apmaksai;
      2. ievieto un uztur Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti” > “Paliatīvās aprūpes mobilās komandas pakalpojumi pacienta dzīvesvietā” kārtības, kas Izpildītājam jāievēro Līguma izpildē. Kārtības tiek grozītas, tīmekļvietnē pievienojot norādi par tās stāšanos spēkā un par to informējot Izpildītāju;
      3. vienu reizi gadā vērtē Pakalpojuma kvalitāti Pakalpojuma daļā par veselības aprūpes pakalpojumu sniegšanu atbilstoši kritērijiem - “*Paliatīvās aprūpes mobilās komandas pakalpojumu pacienta dzīvesvietā veselības aprūpes pakalpojumu kvalitātes vērtēšanas kritēriji”*,kas pieejami Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti” > “Paliatīvās aprūpes mobilās komandas pakalpojumi pacienta dzīvesvietā”;
      4. pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līgumam.
   2. Ministrijas pienākumi un tiesības:
      1. pēc Izpildītāja pieprasījuma savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Ministrijas rīcībā, un organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Ministrijas amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Ministrijas puses;
      2. ievietot un uzturēt Ministrijas tīmekļvietnē <https://www.lm.gov.lv> sadaļā “Sociālie pakalpojumi” > “Paliatīvās aprūpes mobilās komandas pakalpojums pacienta dzīvesvietā” kārtības, kas Izpildītājam jāievēro Līguma izpildē. Kārtības tiek grozītas, tīmekļvietnē pievienojot norādi par tās stāšanos spēkā un par to informējot Izpildītāju;
      3. nekavējoties rakstiski informēt Izpildītāju par jebkādām grūtībām Līguma izpildes procesā, kas kavē vai varētu kavēt savlaicīgu Sociālā pakalpojuma sniegšanu;
      4. mutvārdos vai rakstveidā izteikt Izpildītājam priekšlikumus, ieteikumus un norādījumus, t.sk. norādīt uz neatbilstībām vai trūkumiem Sociālā pakalpojuma sniegšanā;
      5. apturēt Sociālā pakalpojuma sniegšanu līdz pārkāpuma novēršanai, ja Izpildītājs neievēro Līgumā noteiktās prasības, nekavējoties paziņojot par to Izpildītājam;
      6. kontrolējot Līguma izpildi, pieaicināt kompetentus speciālistus un ekspertus;
      7. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu, vai nepadara neiespējamu Līguma izpildi;
      8. neapmaksāt nekvalitatīvi vai nepienācīgi sniegtu Sociālo pakalpojumu, ja tas neatbilst Līguma noteikumiem, apmaksu veicot tikai par kvalitatīvi, pienācīgi un faktiski sniegtu pakalpojumu, kuru Ministrija ir akceptējusi;
      9. informēt Izpildītāju par Sociālā pakalpojuma piešķiršanas pārtraukšanu, ja, apkopojot Sociālā pakalpojuma pieprasījuma izpildi un veicot prognozi par nepieciešamo izdevumu apjomu, Ministrija konstatē, ka izdevumu prognoze gadam pārsniedz kārtējā gada valsts budžetā šim mērķim paredzētos līdzekļus.
   3. Izpildītājs apņemas:
      1. Līguma izpildē ievērot normatīvos aktus, Līgumu, tā pielikumus un kārtības, kas pieejamas Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā  “Profesionāļiem” > “Līgumu dokumenti” > “Paliatīvās aprūpes mobilās komandas pakalpojumu pacienta dzīvesvietā”:
         1. dokumentu, pārskatu sastādīšanā un nosūtīšanā, ievērot **metodiku par** Eiropas Komisijas 2011.gada 20.decembra lēmumā Nr.2012/21/ES “ *Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*” noteikto prasību ievērošanu un kontroli, nodrošinot vienlīdzīgu pieeju visiem finansējuma saņēmējiem (turpmāk - Metodika)**;**
         2. Informācijas apmaiņas kārtība;
         3. Pakalpojumu organizēšanas pamatprincipi un pacientu informēšana;
         4. Paliatīvās aprūpes mobilās komandas pakalpojumu pacienta dzīvesvietā veselības aprūpes pakalpojumu kvalitātes vērtēšanas kritēriji.
      2. visā Līguma darbības laikā nodrošināt Ministru kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 8. punktā noteikto nosacījumu izpildi;
      3. pirms Pakalpojuma sniegšanas pārliecināties par personas tiesībām saņemt no valsts budžeta apmaksātus veselības aprūpes pakalpojumus. Informācija par personām, kurām ir tiesības saņemt no valsts budžeta apmaksātus veselības aprūpes pakalpojumus, pieejama Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā  “Iedzīvotājiem” > “Pakalpojumu saņēmēju reģistrs”;
      4. Līguma ietvaros saņemto finansējumu izlietot atbilstoši tam noteiktajam mērķim un kārtībai;
      5. nepieņemt papildu maksājumus un nepieprasīt no pacientiem vai trešajām personām (pacienta tuviniekiem, darba devējiem, apdrošinātājiem un tml.) samaksu par valsts apmaksātās medicīniskās palīdzības apjomā ietilpstošajiem veselības aprūpes pakalpojumiem, kā arī Sociālo pakalpojumu, kas sniegti Līguma ietvaros;
      6. sadarboties ar Dienestu un Ministriju Līguma izpildes, valsts budžeta līdzekļu izlietojuma un Pakalpojuma darba organizācijas uzraudzībā, pēc Dienesta vai Ministrijas pieprasījuma sniegt informāciju un uzrādīt dokumentāciju, kas saistīta ar Pakalpojumu sniegšanu, t.sk., medicīnisko, uzskaites vai finanšu dokumentāciju un citu Līguma, tā pielikumos un kārtībās noteikto dokumentāciju;
      7. ne vēlāk kā 5 (piecu) darba dienu laikā pēc Līguma noslēgšanas noslēgt līgumu par Vienotās veselības nozares elektroniskās informācijas sistēmas (turpmāk – VVIS) un veselības aprūpes pakalpojumu apmaksas norēķinu sistēmas ”Vadības informācijas sistēma” (turpmāk – VIS) izmantošanu, ja šādi līgumi nav noslēgti iepriekš;
      8. sniegt informāciju par izmaiņām Pakalpojuma sniegšanā iesaistīto speciālistu sastāvā ne vēlāk kā 10 (desmit) darbdienu laikā pēc izmaiņu rašanās brīža;
      9. sniegt Sociālo pakalpojumu, ievērojot Sociālā pakalpojuma pieprasītāju rindu;
      10. izveidot un regulāri aktualizēt uzskaiti par sniegto Sociālo pakalpojumu un to saņēmējiem, tā, lai pakalpojuma jautājumos kvalificēta trešā persona varētu gūt patiesu un skaidru priekšstatu par Sociālā pakalpojuma sniegšanu, iekļaujot tajā ziņas, kas nepieciešamas šajā Līgumā minēto pārskatu sagatavošanai;
      11. izstrādāt Sociālā pakalpojuma sniegšanas iekšējās kārtības noteikumus;
      12. dokumentēt sniegto Sociālo pakalpojumu, pakalpojuma sniegšanas laiku, veiktās darbības, speciālistus, izmaksas, nepieciešamības gadījumā sniegt Ministrijai ar Sociālā pakalpojuma sniegšanu saistītās ziņas;
      13. izstrādāt Sociālās aprūpes plānu (turpmāk – aprūpes plāns), izmantojot veidlapu, kas pieejama Ministrijas tīmekļvietnē Ministrijas tīmekļvietnē <https://www.lm.gov.lv> sadaļā “Sociālie pakalpojumi” > “Paliatīvās aprūpes mobilās komandas pakalpojums pacienta dzīvesvietā” ;
      14. sagatavot rakstiskus pārskatus un iesniegt tos Ministrijai atbilstoši Līguma 4. pielikumam “Pārskats par sniegtā Sociālā pakalpojuma apjomu un finansējumu par 202\_\_.gada \_\_\_\_\_\_\_\_ mēnesi” (turpmāk – Sociālā pakalpojuma izpildes pārskats), Līguma 5. pielikumam “Statistikas pārskats par Sociālā pakalpojuma saņēmējiem no 202\_\_. gada sākuma līdz \_\_\_ ceturkšņa beigām” (turpmāk – Statistikas pārskats) un Līguma 6. pielikumam “Sniegtā Sociālā pakalpojuma kvalitātes novērtējums 20\_\_. gadā” (turpmāk – Kvalitātes novērtējuma pārskats)) norādītajam par Sociālā pakalpojuma sniegšanas izpildes gaitu;
      15. pārtraukt Sociālā pakalpojuma piešķiršanu, ja saņemta Līguma 2.2.9. apakšpunktā minētā informācija;
      16. izskatīt sūdzības par Sociālo pakalpojumu;
      17. bez papildu samaksas novērst identificētās problēmas, kuras radušās Izpildītāja veiktu darbību rezultātā;
      18. informēt sabiedrību par Sociālā pakalpojuma saņemšanas iespējām, par plānotajiem kvantitatīvajiem rādītājiem un to izpildi, piešķirtajiem valsts budžeta līdzekļiem un to izlietojumu kārtējā gadā;
      19. nekavējoties rakstiski informēt Ministriju par jebkādām grūtībām Līguma izpildes procesā, kas kavē vai varētu kavēt savlaicīgu Sociālā pakalpojuma sniegšanu;
      20. sadarboties ar VSIA “Nacionālais rehabilitācijas centrs “Vaivari”” un Bērnu paliatīvās aprūpes biedrību Sociālā pakalpojuma sniegšanā un ievērot normatīvajos aktos noteikto par tehnisko palīglīdzekļu pakalpojuma un psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem sniegšanu.
3. **NORĒĶINU KĀRTĪBA**
   1. Dienests Pakalpojumā ietilpstošos veselības aprūpes pakalpojumus apmaksā šādā kārtībā:
      1. Izpildītājs, ievērojot šī Līguma 2.3.1.2. apakšpunktā minētajā dokumentā noteikto kārtību, aizpilda Ministru kabineta 2006. gada 4. aprīļa noteikumos Nr. 265 “Medicīnisko dokumentu lietvedības kārtība” noteikto veidlapu Nr. 024/u„Ambulatorā pacienta talons” (turpmāk - uzskaites dokuments) un nodrošina minētās veidlapas informācijas ievadi VIS;
      2. Dienests, pamatojoties uz ievadītajiem un apmaksai akceptētajiem uzskaites dokumentiem, izveido atsevišķus rēķinus VIS līdz katra mēneša 12. (divpadsmitajam) datumam par sniegtajiem ambulatorajiem veselības aprūpes pakalpojumiem iepriekšējā mēnesī;
      3. Izpildītājs 2 (divu) darba dienu laikā pēc Līguma 3.1.2. apakšpunktā noteiktā datuma VIS izskata izveidoto rēķinu un par konstatētajām neatbilstībām informē Dienestu;
      4. trešajā darba dienā pēc Līguma 3.1.2. apakšpunktā noteiktā datuma Dienests apstiprina izveidoto rēķinu, uzliekot pazīmi “MA”- maksātāja apstiprināts un „PA”- piegādātāja apstiprināts;
      5. Dienests 20 (divdesmit) kalendāro dienu laikā no brīža, kad atbilstoši Līguma 3.1.4. apakšpunktam VIS rēķinu apstiprinājis un nodevis norēķinu veikšanai, apmaksā to. VIS izveidots un apstiprināts rēķins netiek izdrukāts un ir derīgs bez paraksta;

3.1.6. pēc Izpildītāja pieprasījuma Dienests var veikt priekšapmaksu (avansu) kārtējam gadam paredzētā finansējuma ietvaros par Pakalpojumā ietilpstošo veselības aprūpes pakalpojumu sniegšanu līdz 50% (piecdesmit procentu) apmērā no iepriekšējā mēneša rēķina summas;

3.1.7. ja pēc norēķinu veikšanas Dienests konstatē, ka kļūdaini samaksājis Izpildītājam lielāku summu:

3.1.7.1. gadījumā, ja apmaksātajā rēķinā par iepriekšējo periodu bijusi kļūda, Dienests veic nākamā rēķina korekciju ar manuālā akta palīdzību, manuālā akta apraksta sadaļā norādot labojuma iemeslus;

3.1.7.2. gadījumā, ja Dienests apmaksājis lielāku summu nekā norādīta rēķinā, Dienests Izpildītāju rakstiski informē par pārmaksas iemeslu un piedāvā pārmaksātās summas ieturējuma grafiku;

3.1.8. pēc kalendārā gada beigām Dienests un Izpildītājs veic savstarpējo norēķinu salīdzināšanu;

3.1.9. ja Izpildītājs, kuram saskaņā ar normatīvajiem aktiem ir jāveic riska maksājums**,** nav veicis ārstniecības riska maksājumu Dienesta sagatavotajā rēķinā noteiktajā termiņā, t.sk. par iepriekšējo periodu, Dienests ietur nesamaksātā ārstniecības riska maksājuma summu no apmaksas par Līguma ietvaros sniegtajiem pakalpojumiem;

3.1.10. izbeidzot Līgumu pirms termiņa, Izpildītājs samaksā visu tam aprēķināto ārstniecības riska maksājumu par kārtējo gadu. Ja Izpildītājs līdz Līguma izbeigšanas brīdim nav samaksājis visu tam aprēķināto ārstniecības riska maksājumu par kārtējo gadu, tad Dienests ietur nesamaksātā ārstniecības riska maksājuma summu no apmaksas par Līguma ietvaros sniegtajiem pakalpojumiem.

* 1. Ministrija Pakalpojumā ietilpstošo Sociālo pakalpojumu apmaksā šādā kārtībā:
     1. Sociālā pakalpojuma samaksa tiek veikta atbilstoši cenai, kas noteikta ārējos normatīvajos aktos par valsts finansējumu vienam klientam dienā;
     2. Izpildītājs pēc Līguma noslēgšanas var iesniegt Ministrijai rēķinu par avansa maksājumu līdz 20 000 *euro* (divdesmit tūkstoši *euro*, 00 centu) apmērā un Ministrija pārskaita avansa pieprasījumā minēto summu Izpildītājam 5 (piecu) darba dienu laikā, bet ne ātrāk kā 2024. gada 5. janvārī;
     3. sākot ar Sociālā pakalpojuma izpildes otro mēnesi, Ministrija 10 (desmit) darba dienu laikā no Izpildītāja sagatavotā Sociālā pakalpojuma izpildes pārskata par sniegto Sociālo pakalpojumu par iepriekšējo mēnesi saņemšanas dienas no Izpildītāja, to izskata un pēc tā atzīšanas par atbilstošu Līguma noteikumiem pārskaita Izpildītājam maksājumu par iepriekšējo mēnesi, samazinot to par iepriekšējā mēnesī pārskaitīto avansa maksājumu, un avansa maksājumu 50% (piecdesmit procentu) apmērā no finansējuma par iepriekšējo mēnesi, atbilstoši iesniegtajam rēķinam;
     4. ja Sociālā pakalpojuma izpildes pārskata izvērtēšanas rezultātā tiek konstatētas nepilnības, Ministrijas pilnvarotais pārstāvis uzdod Izpildītājam novērst konstatētos trūkumus un norāda termiņu trūkumu novēršanai. Ministrija ir tiesīga nepieņemt un neapmaksāt Sociālā pakalpojuma izpildi vai daļēji pieņemt un apmaksāt Sociālā pakalpojuma izpildi, izvērtējot faktiski sniegtā Sociālā pakalpojuma apjomu un kvalitāti. Pēc trūkumu novēršanas Ministrija pārskaita Izpildītājam nepieciešamos maksājumus;
     5. ja Sociālā pakalpojuma izpildes pārskatā par sniegto Sociālo pakalpojumu konstatē, ka tajā iekļauti izdevumi par Sociālo pakalpojumu personai, kas vienlaicīgi ir iekļauta cita Izpildītāja Sociālā pakalpojuma izpildes pārskatā, tad Ministrija ir tiesīga nepieņemt Sociālā pakalpojuma izpildes pārskatu vai neapmaksāt Sociālā pakalpojumu izpildi par šai personai sniegto Sociālo pakalpojumu;
     6. ja atbilstoši iepriekšējā perioda Sociālā pakalpojuma izpildes pārskatam Ministrijai rodas pamatotas šaubas par Izpildītāja spējām nākamajā periodā apgūt plānoto avansa maksājuma apmēru, tad, sniedzot skaidrojumu Izpildītājam, Ministrija avansa maksājumu nepārskaita;
     7. ja saskaņā ar Izpildītāja iesniegto Sociālā pakalpojuma izpildes pārskatu par 2028. gada decembri finansējums ir mazāks par Ministrijas pārskaitīto finansējumu, tad Ministrija ne vēlāk kā 1 (viena) mēneša laikā sastāda norēķinu salīdzināšanas aktu, paziņo to Izpildītājam un Izpildītājs atmaksā neizlietotos finanšu līdzekļus 10 (desmit) darba dienu laikā pēc norēķinu salīdzināšanas. Neatmaksāšanas gadījumā Ministrija neizlietotos finanšu līdzekļus piedzen no Izpildītāja normatīvajos aktos noteiktajā kārtībā;
     8. pēc Sociālā pakalpojuma izpildes, kā arī gadījumā, ja Līgums tiek izbeigts vai Izpildītājs pārtrauc darbību, Ministrija ne vēlāk kā 1 (viena) mēneša laikā sastāda norēķinu salīdzināšanas aktu, paziņo to Izpildītājam, un Izpildītājs atmaksā neizlietotos finanšu līdzekļus 10 (desmit) darba dienu laikā pēc norēķinu salīdzināšanas. Neatmaksāšanas gadījumā Ministrija neizlietotos finanšu līdzekļus piedzen no Izpildītāja normatīvajos aktos noteiktajā kārtībā;
     9. par samaksas veikšanas dienu tiek uzskatīta diena, kad Ministrijas maksājums ir izpildīts Valsts kases interneta maksājumu apstrādes sistēmā.
  2. Izpildītājs informāciju par Sociālo pakalpojumu Ministrijai iesniedz šādā kārtībā:
     1. ne vēlāk kā līdz katra kalendāra mēneša 15. (piecpadsmitajam) datumam Izpildītājs iesniedz Ministrijai Sociālā pakalpojuma izpildes pārskatu par iepriekšējo mēnesi atbilstoši Līguma 4. pielikumam;
     2. līdz katram ceturksnim sekojošā mēneša 15. (piecpadsmitajam) datumam Izpildītājs Ministrijai iesniedz Statistikas pārskatu atbilstoši Līguma 5. pielikumam;
     3. sākot ar 2025. gadu, līdz 20. (divdesmitajam) janvārim Izpildītājs Ministrijai iesniedz Kvalitātes novērtējuma pārskatu atbilstoši Līguma 6. pielikumam;
     4. ja Izpildītāja iesniegtie Līguma 3.3.1., 3.3.2. un 3.3.3. apakšpunktā minētie pārskati neatbilst Līguma vai tā pielikumu noteikumiem, Ministrija, nosakot izpildes termiņu, tos nodod atpakaļ Izpildītājam precizēšanai;
     5. Izpildītājs ir tiesīgs precizēt kārtējā gada Sociālā pakalpojuma izpildes pārskatos norādīto informāciju un iesniegt Ministrija precizētos Sociālā pakalpojuma izpildes pārskatus, bet ne vēlāk kā līdz nākamā gada 15. (piecpadsmitajam) janvārim. Ministrija pieņem precizētos Sociālā pakalpojuma izpildes pārskatus un veic maksājumu Izpildītājam atbilstoši precizētajos pārskatos aprēķinātajam finansējuma apjomam;
     6. ja Ministrija vai Izpildītājs konstatē finanšu līdzekļu pārmaksu par iepriekšējiem periodiem, Izpildītājs iesniedz precizētos Sociālā pakalpojuma izpildes pārskatus par iepriekšējiem periodiem. Pēc kļūdu izlabošanas Ministrija izdara pārrēķinu un nepamatoti izmaksātos līdzekļus ietur no nākamā mēneša finansējuma apjoma pakalpojuma nodrošināšanai. Ja finanšu līdzekļu pārmaksu nav iespējams ieturēt, Izpildītāja pienākums ir 10 (desmit) darba dienu laikā pēc Ministrijas paziņojuma par finanšu līdzekļu atmaksu saņemšanas atmaksāt Ministrijai nepamatoti pieprasītos vai neizlietotos finanšu līdzekļus.

1. **LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**
   1. Līgums tiek uzskatīts par spēkā esošu ar brīdi, kad to paraksta pēdējais no Līdzējiem (par parakstīšanas datumu uzskatāms drošā elektroniskā paraksta un tā laika zīmoga datums) un ir spēkā līdz 2028. gada 31. decembrim vai saistību pilnīgai izpildei, vai izbeigšanai pirms termiņa Līgumā noteiktajos gadījumos.
   2. Izpildītājs Pakalpojumu uzsāk sniegt 2024. gada 1. janvārī.
   3. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.
   4. Izpildītājs var vienpusēji izbeigt Līgumu pirms termiņa, rakstveidā brīdinot par to Dienestu un Ministriju ne mazāk kā 3 (trīs) mēnešus iepriekš.
   5. Dienests var vienpusēji izbeigt Līgumu pirms termiņa šādos gadījumos:
      1. ja Izpildītājs ilgāk par 1 (vienu) mēnesi no piedāvājuma izteikšanas dienas neparaksta Dienesta piedāvātos Līguma grozījumus par veselības aprūpes pakalpojumu sniegšanu un apmaksu;
      2. Izpildītājs nepilda Līguma noteikumus, t.sk. Līguma izpildē saistošas kārtības, vai neizpilda tos pilnīgi un laikus, vai pārkāpj normatīvo aktu prasības;
      3. pret Izpildītāju ir uzsākts Izpildītāja likvidācijas process, vai ir apturēta Izpildītāja saimnieciskā darbība, vai tam ir zudušas vai ierobežotas tiesības sniegt veselības aprūpes pakalpojumus;
      4. Izpildītājs ir izslēgts no ārstniecības iestāžu reģistra vai neatbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos vai divu mēnešu laikā no līguma noslēgšanas brīža atbilstoši normatīvajiem aktiem nebūs paziņojis par mobilās komandas paliatīvās aprūpes struktūrvienību atbilstību Veselības inspekcijā (ar atbilstošu infrastruktūru, materiāli tehnisko un cilvēkresursu nodrošinājumu);
      5. Izpildītājam nav veselības aprūpes pakalpojuma sniegšanai atbilstoša materiāltehniskā nodrošinājuma vai nav pakalpojumu sniegšanai nepieciešamais ārstniecības un ārstniecības atbalsta personāls;
      6. Izpildītājs ir nodevis Līgumā noteiktās tiesības sniegt valsts apmaksātos veselības aprūpes pakalpojumus citai ārstniecības iestādei bez Dienesta saskaņojuma;
      7. ja starp Dienestu un Izpildītāju nav spēkā esošs līgums par VIS un VVIS izmantošanu vai atbilstoši normatīvajiem aktiem savlaicīgi netiek nodota informācija VIS un VVIS;
      8. ja saņemts kompetentas ārstniecības iestādes atzinums, ka ārstniecības persona valsts apmaksātos veselības aprūpes pakalpojumus sniedz, esot alkohola vai citu apreibinošu vielu ietekmē, vai ir atteikusies veikt medicīnisko pārbaudi, uz kuru to ir nosūtījusi persona, kurai atbilstoši normatīvajiem aktiem, kas nosaka alkohola, narkotisko, psihotropo vai toksisko vielu ietekmes pārbaudes kārtību, ir tiesības nosūtīt personu uz medicīnisko pārbaudi apreibinošu vielu ietekmes konstatēšanai;
      9. pēdējo 2 (divu) gadu laikā Izpildītājam konstatēti pārkāpumi, par ko pieņemti un spēkā stājušies trīs Dienesta lēmumi vai pārbaudes akti, kuri pieņemti atbilstoši Līguma 2. pielikumā noteiktajam;
      10. no Veselības inspekcijas saņemta informācija par veselības aprūpes jomu reglamentējošo normatīvo aktu pārkāpumiem;
      11. Izpildītājs nav ieviesis iekšējās kontroles sistēmu korupcijas un interešu konflikta riska novēršanai;
      12. gadījumā, ja pēc 2.1.3. apakšpunktā noteiktās vērtēšanas tiks konstatēts, ka Pakalpojuma kvalitāte Pakalpojuma daļā par veselības aprūpes pakalpojumu sniegšanu ir nepieņemamā līmeni vai neatbilstoši noteiktajiem kritērijiem;
      13. šajā Līgumā neparedzētos gadījumos, brīdinot Izpildītāju un Ministriju 3 (trīs) mēnešus iepriekš.
   6. Ministrija var vienpusēji izbeigt Līgumu pirms termiņa šādos gadījumos:
      1. Izpildītājs ilgāk par 1 (vienu) mēnesi no piedāvājuma izteikšanas dienas neparaksta Ministrijas piedāvātos Līguma grozījumus par Sociālā pakalpojuma sniegšanu un apmaksu;
      2. Izpildītājs nepilda Līguma noteikumus, t.sk. Līguma izpildē saistošas kārtības vai neizpilda tos pilnīgi un laikus, vai pārkāpj normatīvo aktu prasības;
      3. pret Izpildītāju ir uzsākts maksātnespējas process, vai ir uzsākts Izpildītāja likvidācijas process, vai ir apturēta Izpildītāja saimnieciskā darbība, vai tam ir zudušas vai ierobežotas tiesības sniegt Sociālos pakalpojumus;
      4. Izpildītājam nav Sociālā pakalpojuma sniegšanai atbilstoša materiāltehniskā nodrošinājuma vai nav pakalpojuma sniegšanai nepieciešamais personāls;
      5. Izpildītājs ir nodevis Līgumā noteiktās tiesības sniegt valsts apmaksāto Sociālo pakalpojumu citam pakalpojumu sniedzējam bez Ministrijas saskaņojuma;
      6. ja saņemts kompetentas iestādes atzinums, ka Izpildītāja piesaistītais personāls valsts apmaksātos Sociālos pakalpojumus sniedz, esot alkohola vai citu apreibinošu vielu ietekmē vai ir atteikusies veikt medicīnisko pārbaudi, uz kuru to ir nosūtījusi persona, kurai atbilstoši normatīvajiem aktiem, kas nosaka alkohola, narkotisko, psihotropo vai toksisko vielu ietekmes pārbaudes kārtību, ir tiesības nosūtīt personu uz medicīnisko pārbaudi apreibinošu vielu ietekmes konstatēšanai;
      7. ja Sociālā pakalpojuma sniegšanas procesā konstatēti būtiski Līguma izpildes darbības pārkāpumi, par ko Ministrija Izpildītājam ir sagatavojusi pārkāpumu aktu;
      8. ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      9. šajā Līgumā neparedzētos gadījumos, brīdinot Izpildītāju un Dienestu 3 (trīs) mēnešus iepriekš.
   7. Izbeidzot Līgumu pirms termiņa, Dienests un Ministrija neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.
   8. Dienests un Ministrija apņemas veikt visus norēķinus saskaņā ar izbeigto Līgumu, pamatojoties uz tā noteikumiem.
   9. Ja Dienests vai Ministrija ir saņēmusi informāciju, ka Izpildītājs nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības, Dienestam vai Ministrijai uz apstākļu noskaidrošanas un pārbaudes laiku ir tiesības apturēt Līgumā minētā Pakalpojuma apmaksu. Izpildītājam šajā periodā ir pienākums nodrošināt Pakalpojuma sniegšanu.
   10. Izpildītājs vienlaikus ar šī Līguma parakstīšanu paraksta un iesniedz Dienestam apliecinājumu “Apliecinājums par iekšējās kontroles sistēmu korupcijas un interešu konflikta riska novēršanai”, kas pieejams Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”.
   11. Ja Līgums tiek izbeigts kādā no Līguma 4.5. vai 4.6. apakšpunktā minētajiem gadījumiem, t.i., kad Līgumu vienpersoniski izbeidz Dienests vai Ministrija, Līgums zaudē spēku pilnībā (abās Pakalpojuma daļās).
2. **CITI NOTEIKUMI**
   1. Līdzēji apņemas ar Līguma izpildi saistītos strīdus risināt sarunu ceļā. Jebkura strīda risināšanai Līdzēju starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) kalendāro dienu laikā pēc tam, kad viens no Līdzējiem saņēmis otra Līdzēja rakstisku pieprasījumu šādam risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikas spēkā esošajiem normatīvajiem aktiem.
   2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.
   3. Līgums atbilst Eiropas Komisijas 2011. gada 20. decembra lēmumam 2012/21/ES „Par līguma par Eiropas Savienības darbību” 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
   4. Līguma izpildes laikā Dienests, Ministrija un Izpildītājs nosaka šādus pilnvarotos pārstāvjus jautājumos, kas kompetences ietvaros atbildīgi par Līguma izpildi:

5.4.1. no Dienesta puses veselības aprūpes pakalpojumu jautājumos Dienesta ………………. (e-pasts: [.........................@vmnvd.gov.lv](mailto:.........................@vmnvd.gov.lv), kontakttālrunis: ……….), finanšu jautājumos Dienesta ……………… (e-pasts: [.........................@vmnvd.gov.lv](mailto:.........................@vmnvd.gov.lv), kontakttālrunis: ……….);

5.4.2. no Ministrijas puses Sociālā pakalpojuma izpildes jautājumos Sigita Rozentāle (e-pasts: [Sigita.Rozentale@lm.gov.lv](mailto:Sigita.Rozentale@lm.gov.lv), kontakttālrunis: 67021633) un Ineta Pikše (e-pasts: [Ineta.Pikse@lm.gov.lv](mailto:Ineta.Pikse@lm.gov.lv), kontakttālrunis: 67021634), finanšu jautājumos Sandra Strēle (e-pasts: [Sandra.Strele@lm.gov.lv](mailto:Sandra.Strele@lm.gov.lv), kontakttālrunis: 64331831) un Laila Kobzare (e-pasts: [Laila.Kobzare@lm.gov.lv](mailto:Laila.Kobzare@lm.gov.lv), kontakttālrunis: 67021624);

* + 1. no Izpildītāja puses \_\_\_\_\_\_\_\_\_\_ (e-pasts: \_\_\_\_\_\_\_\_\_\_\_\_\_\_\_\_ kontakttālrunis \_\_\_\_\_\_\_\_\_\_\_), finanšu jautājumos \_\_\_\_\_\_\_\_ (e-pasts: \_\_\_\_\_\_\_\_\_\_\_, kontakttālrunis: \_\_\_\_\_\_\_\_\_\_).
  1. Līdzējiem rakstveidā 5 (piecu) darba dienu laikā ir jāinformē par savu rekvizītu (nosaukuma, adreses, norēķinu rekvizītu un tml.) un pārstāvju maiņu. Šādā gadījumā atsevišķi grozījumi netiek gatavoti.
  2. Līdzēji, kā atsevišķi pārziņi veiks šī Līguma izpildē iesaistīto datu subjektu personas datu (paraksttiesīgās personas un kontaktpersonas identificējošā informācija, kontaktinformācija, maksājuma datos ietvertā un ar Līguma izpildi saistītās informācija u.c.) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
  3. Ministrija datu subjekta personas datus glabās vismaz 10 (desmit) gadus no līgumsaistību pilnīgas izpildes. Datu subjektiem ir tiesības pieprasīt no Ministrijas piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Ministrijas privātuma politikā, kas atrodama Ministrijas tīmekļvietnē <https://www.lm.gov.lv> sadaļā “Personas datu apstrāde”.
  4. Dienests līguma izpildē iesaistīto datu subjekta personas datus glabās atbilstoši normatīvo aktu prasībām vai tikt ilgi cik tas nepieciešams līgumsaistību pilnīgai izpildei. Datu subjektiem ir tiesības pieprasīt no Dienesta piekļuvi saviem personas datiem, to labošanu, dzēšanu, kā arī tiesības iesniegt sūdzību uzraudzības iestādei. Plašāka informācija par datu apstrādi ir pieejama Dienesta privātuma politikā, kas atrodama Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Privātuma politika”.
  5. Līgums sastādīts uz \_\_\_\_ lapām (neskaitot pielikumus) elektroniskā dokumenta veidā un parakstīts ar drošu elektronisko parakstu, kas satur laika zīmogu.
  6. Līgums sastāv no līguma teksta un 6 (sešiem) pielikumiem. Visas Līguma sastāvdaļas un Līguma 2.3.1.1. - 2.3.1.4. apakšpunktos norādītās Līguma izpildes kārtības ir jāinterpretē kopā. Jebkuras tiesības un pienākumi, kurus Līdzēji ir uzņēmušies parakstot Līgumu, ir piemērojami tikai kopā ar tiesībām un pienākumiem, kas noteikti ar Līguma izpildi saistītajos dokumentos.
  7. Līdzēji Līguma izpildē apņemas nodrošināt tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

**6. LĪGUMA PIELIKUMI**

6.1. Līguma 1. pielikums – Informācija par Pakalpojuma sniedzēju;

6.2. Līguma 2. pielikums *–* Atbildība par līguma izpildi;

6.3. Līguma 3. pielikums – Paliatīvās aprūpes mobilās komandas pakalpojuma pacienta dzīvesvietā sniegšanas kārtība;6.4. Līguma 4. pielikums – Veidlapa “Pārskats par sniegtā Sociālā pakalpojuma apjomu un finansējumu par 202\_\_\_.gada \_\_\_\_\_\_\_\_ mēnesi”;

6.5. Līguma 5. pielikums – Veidlapa “Statistikas pārskats par Sociālā pakalpojuma saņēmējiem no 202\_\_. gada sākuma līdz \_\_\_ ceturkšņa beigām” ;

6.6. Līguma 6. pielikums = Veidlapa “Sniegtā Sociālā pakalpojuma kvalitātes novērtējums 20\_\_. gadā”.

**7. LĪDZĒJU REKVIZĪTI**

|  |  |
| --- | --- |
| 7.1.  **DIENESTS** | 7.3. **IZPILDĪTĀJS** |
| juridiskā adrese: Cēsu ielā 31, k-3, Rīgā | juridiskā adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. 90009649337 | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: Valsts kase | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: LV53TREL2290674014000 | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: TRELLV22 | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: [80001234](tel:80001234) | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: [nvd@vmnvd.gov.lv](mailto:nvd@vmnvd.gov.lv) | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.2. **MINISTRIJA**

|  |
| --- |
| juridiskā adrese: Skolas iela 28, Rīga |
| reģ. Nr. 90000022064 |
| banka: Valsts kase |
| norēķinu konts: LV17TREL218039613000B |
| Kods: TRELLV22 |
| telefons: [80205100](tel:80205100) |
| e-pasta adrese: [lm@lm.gov.lv](mailto:lm@lm.gov.lv) |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU